dh-unibe/image-text_koenigsfelden-charters-post-1500 huggingface dataset:
Wir, Lupolt, von gotes gnaden hertzog ze Osterrich, zu Sthir, ✳ grave ze Habsburg
und zu Kyburg und lantgrave in Elsazzen, virjehen an disen brieven uffenlich, daz wir den
erbern luten Hermanne an dem Stade, eime ritter, ✳ Conrade und Gotfrid, sinen brudern, umb den
dienst, den sie uns tun uber daz gebirge, sin schuldik blieben zwn und drizzik mark silbers Schafhuser
gewichtes. ✳ und vur daz silber han wir in gesetzet zu rechten pfande acht malter vesen geltes ✳ und vierdehalp malter habern geltes uz unsern gutern zu Evingen, ✳ zu Zeyen ✳ und zu Chesental, di da horent
in den hof zu Ehelvingen, ✳ und vunf pfunt pfenning geltes an vunf schillinge von der sture,
die die lute geben, die in den selben hof hoͤrent, ✳ also daz sie oder ir erben die vesen, ✳ habern ✳ und
pfennige sullent haben, nutzen und niesen alle jar von den guten und der sture, also lange, untz
daz wir, unser brudere oder unser oder unser bruder erben daz selbe gelt umb zwn und
drizzik mark wider loͤsen. ✳ und der nutz, den
sie
niesent von den guten und der sture alle jar,
als da vor bescheiden ist, sol in nicht abe gan an den zwein und drizzik marken silbers. ✳ und
zu eim urkunde dirre vorgeschrieben rede han wir gegeben disen brief und virsiegelt mit
unserm insiegel. ✳ der brief ist gegeben zu Pruk, an dem mentage nach sent Gallen tag,
do man zalte von gotes geburt dritzenhundert jar, dar nach in dem zehenden jare. ✳
310
Elfingen ✳
Kgsfelden 15
K
Q 20
Mont: nach Galli
1310.
✳
Staatsarchiv
AARGAU
uber Elvīgen
dē hof
un̄ die guͦter d
ing₎ ✳
xvj